
RAPORT DE SPECIALITATE
privind Calendarul procedurii de recrutare şi selecţie pentru ocuparea posturilor vacante din cadrul Consiliului de Administraţie la S.C. Compania Locală de Termoficare Colterm S.A. Timişoara 
Având în vedere Expunerea de motive nr. ................................... a Primarului Municipiului Timişoara şi Proiectul de hotărâre privind Calendarul procedurii de recrutare şi selecţie pentru ocuparea posturilor vacante din cadrul Consiliului de Administraţie la S.C. Compania Locală de Termoficare Colterm S.A. Timişoara;
Având în vedere Hotărârea Consiliului Local al Municipiului Timişoara nr. 26/30.01.2018 privind declanşarea procedurii de selecţie pentru ocuparea posturilor vacante din cadrul Consiliului de Administraţie al Companiei Locale de Termoficare Colterm S.A. Timişoara;
Având în vedere faptul că prin Hotărârea Consiliului Local al Municipiului Timişoara nr. 332/15.09.2017 a fost aprobat Planul de selecţie a membrilor Consiliului de Administraţie la Compania Locală de Termoficare COLTERM S.A., care conţine etapele procedurii de selecţie;
Având în vedere Hotărârea Adunării Generale a Acţionarilor nr. 9/21.12.2017 prin care au fost validaţi 5 din totalul de 9 membri ai Consiliului de Administraţie din cadrul S.C. Compania Locală de Termoficare COLTERM S.A. Timişoara;
	În conformitate cu prevederile art. 36 alin. (2) lit. a) din Legea nr. 215/2001 privind administraţia publică locală, republicată şi modificată: “Consiliul local exercită atribuţii privind organizarea şi funcţionarea aparatului de specialitate al primarului, ale instituţiilor şi serviciilor publice de interes local şi ale societăţilor comerciale şi regiilor autonome de interes local”;
	Având în vedere art. 36, alin (3) lit. c) din Legea nr. 215/2001 privind administraţia publică locală, republicată şi modificată: “Consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi comerciale sau regii autonome, în condiţiile legii.”;
	Pentru ocuparea celor 4 posturi vacante a fost declanşată o nouă procedură de selecţie prin Hotărârea Consiliului Local al Municipiului Timişoara nr. 26/30.01.2018, astfel, înaintăm Consiliului Local al Municipiului Timişoara Calendarul de recrutare şi selecţie pentru ocuparea posturilor vacante din cadrul Consiliului de Administraţie la S.C. Compania Locală de Termoficare Colterm S.A. Timişoara, conform Anexei care face parte integrantă din prezentul raport.
	Având în vedere cele de mai sus, apreciem că Proiectul de hotărâre privind Calendarul procedurii de recrutare şi selecţie pentru ocuparea posturilor vacante din cadrul Consiliului de Administraţie la S.C. Compania Locală de Termoficare Colterm S.A. Timişoara îndeplineşte condiţiile pentru a fi supus dezbaterii şi aprobării plenului Consiliului Local al Municipiului Timişoara.

Consilier,
                                                        Lazăr Violeta

